Crear redireccions a WordPress de forma pràctica | JoanLlompart.com\nTipus de redireccions\nLa redirecció 301 o redirecció permanent\nLa redirecció 302 o redirecció temporal\nCom crear redireccions de forma pràctica\nMitjançant una extensió\nMitjançant l’arxiu .htaccess\nCrear redireccions a WordPress ens permet readreçar una pàgina, un directori o carpeta, o un domini sencer a una URL diferent de la que hem escrit al navegador. Així podem canviar una adreça sense que els enllaços externs que apuntaven a un punt del nostre web es perdin. Si no feim la redirecció, apareixerà l’error 404 de pàgina no trobada.\nD’aquesta manera quan un usuari escriu al seu navegador una adreça antiga que ja no s’utilitza, és redirigit a la nova. El mateix passa quan es clica un enllaç en altres webs que porten al nostre lloc que algú va posar en pàgines o comentaris. O els nostres propis enllaços en xarxes socials.\nImagina’t que canvies l’adreça URL d’una pàgina que havies compartit a Facebook, Twitter o Google+. Si no fas la redirecció corresponent qualsevol persona que cliqui algun dels enllaços que ja hi havia amb l’adreça vella no arribarà a la destinació correcta. Normal, si aquella adreça URL ja no existeix. En el seu lloc es trobarà amb allò de “No s’han trobat resultats” o “El que cercaves no existeix”.\nDe redireccions n’hi ha de diferents tipus i per a diverses finalitats.\nPodem distingir els tipus de redirecció de forma general en permanents i temporals. Els permanents s’anomenen redireccions 301, i els temporals redireccions 302. N’hi ha més, però bàsicament aquests són els més importants i utilitzats.\nQuan hem d’utilitzar un redireccionament permanent i quan un de temporal? Quines diferències tenen?\nUna redirecció 301 o permanent és la més utilitzada, i s’empra per indicar als motors de cerca com Google que hem fet un canvi que en principi és definitiu. D’aquesta manera es traspassa també el posicionament de l’antiga adreça en els cercadors a la nova. La redirecció 301 la podem necessitar en casos com els següents:\nCanviam el domini del nostre web o blog. Si canvies el teu domini d’un nom de coincidència exacta com www.comprarousfrescos.com per un nom de marca que sigui lagallinacontenta.cat necessitaràs fer una redirecció 301 de l’antic domini cap al nou. Si no coneixes quin domini és millor pel teu cas, mira’t els diferents tipus de dominis que hi ha.\nEsborres directament contingut del teu lloc, com una pàgina o un article sencer. En aquest cas et pot interessar redirigir els visitants que vagin a parar al contingut eliminat cap a un altre adreça. Pot ser un nou article actualitzat, o una nova pàgina, o fins i tot la pàgina d’inici del teu web.\nT’adones que tens URLs amb variacions diferents amb el mateix contingut i vols evitar-ho. Pots redirigir els visitants de la versió www a la versió sense www, o de la versió http a la https, o de la versió sense barra final / a la versió amb barra final.\nTens un directori o carpeta de continguts que apareix en diferents adreces però l’URL amb la carpeta tota sola dóna l’error de Pàgina no trobada. Si cliques per obrir a una pestanya qualsevol imatge d’un blog en WordPress per defecte tots tenen els arxius a /wp-content/uploads/nomdelaimatge.jpg (per cert, ja saps com personalitzar la carpeta de pujades del teu web?). Però si vas directament a /wp-content/uploads/ no hi ha cap pàgina ni tens cap intenció de crear-ne cap amb aquest nom i per tant et surtirà l’error de pàgina no trobada. Prova d’anar a https://joanllompart.com/wp-content/uploads/ a veure què passa…\nLa redirecció temporal o 302 com el seu nom indica està prevista per a redireccions per necessitats provisionals. Les finalitats per les que està pensada aquest tipus de redirecció solen ser també menys habituals:\nTenim una pàgina amb contingut obsolet o hem patit un atac. Mentre actualitzam o restauram el lloc redirigim els visitants a una pàgina informativa per minimitzar les incidències.\nTenim una pàgina pare encara no acabada ni publicada de la que depenen pàgines que sí que ja són visitables. En aquest cas volem evitar que una visita a la pàgina pare directament des de la barra d’adreces del navegador ens generi l’error 404. Pots redirigir aquestes visites a un altre lloc sense afectar les pàgines dependents fins que publiquis la pàgina.\nPodem fer redireccions al nostre WordPress bàsicament de dues maneres. Mitjançant extensions o editant l’arxiu .htaccess de l’allotjament del nostre web.\nCom sempre la forma més fàcil de fer les coses que WordPress no permet fer amb la instal·lació inicial per defecte és a través de les extensions. Pensades per a fer funcions concretes, d’extensions que fan redireccions n’hi ha moltíssimes, unes de més genèriques i altres de molt especialitzades.\nL’extensió de WordPress més utilitzada per fer redireccions s’anomena Redirection amb més de 700.000 instal·lacions. Una volta l’has instal·lada i l’actives al teu lloc pots localitzar-la al menú d’Eines de la barra lateral. Ofereix diferents possibilitats, com fer una simple redirecció pemanent d’una pàgina a una altra de forma ben senzilla. Amb les opcions que ja vénen per defecte només has d’emplenar el camp URL origen amb l’adreça inicial i el camp URL destí amb l’adreça a la que vols dirigir les visites. Cliques el botó d’Afegir Redirecció i ja està. Pots comprovar que si vas a l’adreça inicial ets redirigit de forma automàtica i immediata a la nova adreça que has introduït.\nAquesta és la meva forma preferida. Editant l’arxiu .htaccess t’evites haver de carregar el teu WordPress amb una extensió més. L’arxiu .htaccess ja l’hem vist a la primera unitat del Curs WordPress Nivell Mitjà sobre la revisió general de carpetes i arxius. Allà ja vaig dir que entre les diferents funcions i utilitats que li podem donar a aquest arxiu era la de poder fer redireccions.\nL’arxiu .htaccess es troba a l’arrel del sistema d’arxius del teu WordPress. Normalment el pots editar directament des del gestor de fitxers del teu allotjament. Sinó també el pots editar via FTP amb algun programa com el FileZilla. Aquest fitxer és molt important, procura tenir-ne una còpia abans de tocar res! Si accidentalment el deses amb algun error pots avariar el teu WordPress, i no podràs ni accedir-hi. Si saps el que fas i pots desfer els canvis desats per tornar-lo al seu estat anterior t’estalviaràs un problema.\nPer fer una redirecció 301 permanent senzilla d’una pàgina a una altra des d’aquest arxiu hi has d’escriure el següent:\nRedirect 301 /adreça-original/ http://elteudomini.com/adreça-final/\nCom pots veure primer de tot hi has de posar l’adreça origen de forma relativa, sense el domini. Només la part final que s’anomena resum o slug. I després l’adreça URL de destinació de forma absoluta, o sigui sencera amb el domini inclòs.\nLògicament has de substituir:\n/adreça-original/ per l’adreça relativa antiga que deixa d’existir i vols canviar.\nIgual que elteudomini.com que l’has de modificar pel nom del teu domini.\nI /adreça-final/ que l’has de canviar per l’adreça nova definitiva que substitueix l’anterior.\nNomés amb aquesta línia escrita a l’arxiu .htaccess tenim exactament el mateix que hem fet abans amb l’extensió Redirection.\nSi la redirecció no fos permanent sinó temporal, bastaria canviar el 301 per 302.\nAquesta és la redirecció més senzilla que podem fer, de pàgina antiga a pàgina nova. Però ja hem dit que podem redirigir directoris, dominis… I si hem de fer moltes redireccions concretes també es poden utilitzar codis amb “expressions regulars” per no haver d’escriure individualment cada redirecció. Tampoc es tracta de carregar l’arxiu .htaccess de forma innecessària. Ho anirem veient en altres articles. O potser en aquest actualitzat. 😉\nOrdenar productes de Woocommerce manualment\nEtiquetes Dominis, Extensions WordPress, Redireccions Navegació per les entrades


Ràdio Sarrià 87.6 F.M.: Una dona mor en un incendi a casa seva a Torroella de Montgrí\nUna dona ha mort aquest dijous a causa d'un incendi a casa seva a Torroella de Montgrí, segons ha informat el SEM. El foc s'ha produït al voltant de les dues del migdia en un habitatge situat a la plaça Quintana i Combis on ha cremat una paella a la cuina i, com a conseqüència, una dona de 84 anys ha resultat morta. A més de la víctima mortal, el SEM també ha hagut d'atendre més persones per crisis d'ansietat arran de l'incendi. Fins al lloc dels fets s'hi ha desplaçat un helicòpter i una ambulància del Sistema d'Emergències Mèdiques (SEM).\nEls Bombers i els Serveis d'Emergències Mèdiques han localitzat el cos sense vida de la veïna al celobert del seu domicili, situat al número 11 de la cèntrica plaça Quintana i Combis del municipi. "No se sap si després de donar l'alerta la dona ha retornat a la cuina perquè el telèfon no s'ha localitzat allà". Des del consistori han lamentat la mort d'una "veïna de tota la vida" del municipi que durant anys havia regentat la tintoreria 'Alvaro' situada sota del seu domicili.


Cost de la caiguda del turisme espanyol per als hotels catalans – Comunicatur\nHome/Allotjament/Cost de la caiguda del turisme espanyol per als hotels catalans\nUna anàlisi del comportament, mes a mes, del client procedent de la resta de l’Estat als establiments hotelers catalans desvetlla que els ingressos no rebuts de gener a maig respecte al mateix període de l’any anterior és de 20.635.841 euros.\nEls turistes espanyols han deixat de fer 225.845 pernoctacions els primers cinc mesos de 2018. Concretament les caigudes de pernoctacions es van produir els mesos de gener (-2.055), abril (-203.054) i maig (-40.387). Aplicant a cada pernoctació no realitzada la tarifa mitjana diària per habitació ocupada (ADR) corresponent al mes concret, la pèrdua és de gairebé 22,5 milions d’euros. A aquesta xifra cal descomptar 1,8 milions dels ingressos, en aquest cas positius, que es van produir els mesos de febrer (+5.894) i març (+13.757) que van sumar més pernoctacions que l’exercici anterior.\nEl resultat és una pèrdua de 20,6 milions d’euros en cinc mesos. Fent una estimació a tot l’any 2018, atenent al pes relatiu de les pernoctacions dels clients espanyols, la projecció seria devastadora, de més de 55 milions d’euros.\nEls negocis hotelers catalans corren el risc de deixar-se una quantitat molt destacada aquest exercici que haurà de compensar amb clients procedents d’altres mercats.\nPreparats per al caos aeri d'aquest estiu?


El que cal saber de les fractures òssies | enciclopèdia.cat\n‹ Fractura òssia Gota ›\nLa fractura òssia consisteix en el trencament, total o parcial, d*un os o més.\nQuan hom sospita que s’ha produït una fractura, s’ha de procurar de no moure la part lesionada o, fins i tot, de no moure en absolut la persona afectada. El que no s’ha de fer mai és intentar de recompondre l’os trencat, ja que en desplaçar un segment ossi es pot danyar un nervi, un vas sanguini o un òrgan intern, talment que la situació adquireix una gravetat que la fractura mateixa no tenia. Mai no s’ha de córrer el risc de fer empitjorar la situació per l’afany de millorar-la.\nEl guix no s’ha de treure fins que el metge no ho indiqui. De vegades, els afectats es treuen el guix per decisió pròpia i, com que no senten molèsties, es pensen que la fractura ja està recuperada. De fet, aquest és un error lamentable, perquè és possible que la fractura no s’hagi consolidat del tot i que la mobilització precipitada interrompi el procés de guariment.\nQuan un guix es trenca, encara que sigui de manera parcial, cal fer-ho saber al metge, perquè només el fet que s’hagi afluixat una mica pot endarrerir el guariment de la fractura.


El final del camí: així mor el cotxe de combustió\nEl Congrés aprova definitivament la llei de canvi climàtic, que prohibeix la venda de vehicles dièsel i gasolina a partir del 2040\nEls turismes elèctrics seran el 2027 més barats de produir que els que més contaminen, mentre els ciutadans aplaudeixen el salt\n13 de de maig del 2021. 22:21\nEls objectes que tenen fixada amb absoluta precisió una data de mort resulten rars. El cotxe de combustió, dièsel o gasolina, n’és un. El 2050, deixarà de circular pels carrers i carreteres espanyoles. Deu anys abans, la seva venda quedarà prohibida, segons la llei de canvi climàtic aprovada pel Congrés aquest dijous, posant punt final a una història de més de 100 anys. No és que els cotxes hagin de desaparèixer. N’hi continuarà havent, en versions elèctriques. Els seus fabricants continuaran sent bàsicament els mateixos. Però res tornarà a ser igual, després d’una de les grans transformacions industrials. En aquest cas, per reduir els gasos amb efecte d’hivernacle, responsables de l’escalfament global. El transport per carretera suposa el 26,9% de les emissions a Espanya.\nNo hauria d’haver sigut així. El cotxe de combustió podria haver sigut una mera anècdota històrica, perduda en els últims espeternecs del segle XIX i els primers del XX. En l’inici de l’automoció, els vehicles de dièsel o gasolina i els elèctrics competien de tu a tu, amb avantatge per a aquests últims. Els elèctrics eren més fàcils de conduir: la seva acceleració, més ràpida; els seus frens, millors. Més veloços: el 1899, un cotxe francès anomenat ’La Jamais Contente’ (La Mai Satisfeta) va arribar als 105,88 quilòmetres per hora, i va batre el rècord d’aquell moment.\nHi va haver un moment, a finals del segle XIX i principis del XX, en què el cotxe elèctric era el futur. El masclisme va tenir molt a veure en la seva desaparició.\nTambé eren més cars de produir. Però en la seva decadència no només van influir els costos, explica Dan Albert en el seu llibre ‘Are we there yet?’ (¿Ja hem arribat?), publicat el 2019. El masclisme hi va tenir molt a veure. «El cotxe de combustió, sorollós, amb els seus lubricants, les seves explosions i els seus pistons, havia de ser el cotxe dels homes», escriu Albert. L’elèctric, silenciós, pràctic i «domesticat», segons l’expressió d’un enginyer de l’època, es va associar a les dones, que amb prou feines conduïen. El 1935, aquests vehicles havien desaparegut de les carreteres.\nCap d’aquests factors juga ja en contra dels turismes elèctrics. Continuen sent més cars que els de combustió, cert, però aviat deixaran de ser-ho. Un recent estudi de BloombergNEF assenyala que aquests cotxes seran el 2027 més barats de produir que els convencionals, fins i tot sense tenir en compte les ajudes dels diferents governs. Com l’espanyol, entre d’altres, que ha anunciat que els particulars que adquireixin un turisme elèctric rebran fins a 7.000 euros, dins del pla Moves III, sempre que a canvi converteixin en ferralla el seu antic turisme de combustió. I amb el 42,5% dels 26.801.761 permisos de conducció espanyols pertanyent a dones (un percentatge que no deixa de pujar), juntament amb l’enorme salt en igualtat dels últims anys, la distinció entre el masculí i el femení segons el tipus de motor sembla provenir d’un món molt llunyà.\nEspanya, on de moment només el 0,2% dels 24,5 milions de turismes són totalment elèctrics, arribarà més tard que altres països al canvi en l’automoció. La llei de canvi climàtic aprovada pel Congrés aquest dijous, la primera norma integral contra l’emergència mediambiental, que també inclou límits al ‘fracking’, mesures perquè les ciutats siguin més verdes i una decidida aposta per les energies renovables, fixa el final de la producció dels cotxes de gasolina i dièsel el 2040. Noruega, en canvi, pretén prohibir la seva venda a partir del 2025. Dinamarca, el 2035.\nEl canvi de paradigma està sent veloç, i pel camí es troba menys resistències de les esperades. La llei de canvi climàtic va comptar amb un ampli suport aquest dijous al Congrés. Llevat del PP i Més País, els diputats dels quals es van abstenir per motius diferents, i els negacionistes de Vox, que van votar en contra, tots els grups la van recolzar. Els ciutadans també. Un sondeig publicat el mes passat per la Federació Europea de Transport i Medi Ambient mostra que el 63% dels habitants de les principals ciutats europees recolzen el salt al cotxe elèctric. A Madrid i Barcelona, el percentatge ronda el 70%.\nAls fabricants no els ha quedat més remei que pujar al carro. Fa un parell d’anys, quan el Govern va anunciar que volia desterrar el 2040 els vehicles de combustió, la patronal Anfac hi va oposar resistència. Ara ja no. Volvo i Ford deixaran de produir-los el 2030. El Grup Volkswagen, al qual pertany Seat, vol que la majoria de les seves vendes siguin elèctrics a partir de la mateixa data, amb la fàbrica de Martorell especialitzada en aquest tipus de turismes. No hi ha marxa enrere. Ja gairebé hi hem arribat.\nCotxes elèctrics Cotxes Congrés Canvi climàtic


Clip de Teatre: «Sota teràpia», de Matías del Federico. Versió d'Adriana Roffi, Daniel Veronese i David Serrano. Traducció catalana d'Edu Pericas. Intèrprets: Francesc Ferrer, Marina Gatell, Cristina Plazas, Miquel Sitjar, Andrés Herrera i Meritxell Huertas. Disseny escenografia: Elisa Sanz (a partir de la idea de María Oswald). I·luminació: Ion Aníbal López. Vestuari: Mireia Guardia. Caracterització: Toni Santos. Disseny so: Joan Gil. Regidora: Ana Pardo. Cap tècnic: Joan Segura. Coordinador tècnic: Jordi Ventosa (Toti). Tècnic teatre: Susana Abella. Cap de càsting: Rosa Estévez. Ajudant producció: Pilar Pardo. Ajudants direcció: Maite Pérez Astorga i Edu Pericas. Direcció: Daniel Veronese. Producció d'ANEXA. Teatre Borràs, Barcelona, 22 octubre 2016.


Un home resulta ferit en un accident de trànsit a Son Servera\nJuanjo Roig | 14 novembre 1998\nUn home de mitjana edat i del qual es desconeix la identitat patí ferides de caràcter greu en un accident de trànsit que es registrà ahir migdia a tres quilòmetres de Son Servera.\nEren devers les 13.20 hores quan l'accidentat menava un turisme per la carretera que connecta Sant Llorenç amb Son Servera. Quan es trobava ja prop del municipi, l'home va perdre el control del turisme i aquest es dirigí cap a fora de la via. El cotxe quedà bolcat i el ferit no pogué sortir a l'exterior.\nUna ambulància del 061 es desplaçà al lloc de l'accident i auxilià l'home. Després d'efectuar els primers auxilis fou evacuat d'urgència a l'Hospital de Manacor, on quedà ingressat.\nLa Guàrdia Civil de Trànsit i la Policia Local acudiren al punt quilomètric de l'accident. Els agents de l'institut armat en confeccionaren un informe i determinaren que la possible causa de l'acció fou una distracció del conductor.\nD'altra banda, durant el vespre de divendres un jove fou rescatat d'entre la ferralla pels bombers després que s'hagués accidentat mentre menava un turisme per la carretera vella de Sineu. Una ambulància l'evacuà a un centre mèdic.


Puigdemont, un altre cop abocat als tribunals: i ara què? | NacióDigital\nper Bernat Surroca , 9 de març de 2021 a les 10:30 |\nNo, la retirada de la immunitat de Carles Puigdemont, Toni Comín i Clara Ponsatí no implica la seva extradició automàtica a Espanya, ni tan sols que se'ls tregui la condició d'eurodiputats. La decisió que ha adoptat el Parlament Europeu -previsible, tot i que amb més vots en contra (prop de 250) dels previstos en un primer moment- vol dir només que se'ls aixeca aquesta protecció parlamentària que fa que els eurodiputats no pugui ser jutjats sense el permís de l'Eurocambra. El resultat de la votació al ple ja el va anticipar la votació al Comitè d'Afers Jurídics (JURI) i finalment aquest dimarts s'ha confirmat. Puigdemont, Comín i Ponsatí ja no tenen immunitat. I ara, què?\nLa decisió del Parlament Europeu es pot recórrer. La decisió del ple del Parlament Europeu es pot recórrer a la justícia europea i els advocats dels tres eurodiputats ho estan estudiant. És en aquest punt on confien que s'escoltaran els seus arguments i on presentaran tot un seguit de vulneracions que s'han produït durant el procés del suplicatori, des del fet que no s'ha respectat la confidencialitat del procediment fins a la manca d'imparcialitat del ponent encarregat de redactar l'informe que va votar el JURI fa unes setmanes i que ha ratificat l'Eurocambra. També plantejaran els arguments que van dir en comissió, qüestionant la competència del Suprem i alertant d'una persecució política. Al Parlament Europeu hi ha certa preocupació en aquest sentit, perquè hi ha hagut vulneracions flagrants pel que fa a la confidencialitat, i temen que es pugui revertir la decisió presa pel ple per ordre judicial.\nBoye prepara moviments. En una entrevista a NacióDigital aquest dissabte, Gonzalo Boye ja apuntava que presentaria recurs contra la decisió del Parlament Europeu al Tribunal General de la Unió Europea (TGUE). L'advocat és optimista de cara a la decisió que pugui prendre la justícia belga si el Suprem reactiva les euroordres i recorda que en el cas de Lluís Puig ja es va revisar la prova que afectava també Puigdemont. "Quan hi ha risc de vulneració de drets fonamentals, l'estat que ha d'executar l'euroordre té l'obligació de no fer-ho", apunta. En tot cas, la cosa anirà per llarg.\nContinuen sent eurodiputats. Els tres dirigents independentistes continuen sent eurodiputats, no perden el seu escó. La decisió que s'ha pres és sobre la retirada d'una prerrogativa parlamentària, la immunitat, que fa que els eurodiputats no puguin ser jutjats sense el permís del Parlament Europeu. Això vol dir que Puigdemont, Comín i Ponsatí podrien ser detinguts en qualsevol país de la Unió Europea a partir de l'euroordre del Tribunal Suprem, com passava abans que fossin eurodiputats. Fins ara, podien viatjar lliurement per Europa, excepte a Espanya, on el Suprem ja va dir que no retiraria l'ordre de cerca i captura malgrat la immunitat comunitària.\nL'alt tribunal espanyol va demanar el suplicatori fa un any, quan els dirigents de Junts van aconseguir l'acta d'eurodiputat després de la sentència del Tribunal de Justícia de la Unió Europea sobre el cas d'Oriol Junqueras. El procés del suplicatori és llarg, i la pandèmia l'ha allargat encara més. Es va començar a tramitar al gener, i es va reprendre a finals d'any. Els tres eurodiputats van defensar-se en comissió al desembre. Van argumentar que el Suprem no era competent per reclamar l'extradició i que hi havia una persecució política.\nNo són culpables, però se'ls pot jutjar. La retirada de la immunitat no prejutja els afectats. De fet, el procés de suplicatori no aborda el fons del cas que porta Puigdemont, Comín i Ponsatí a perdre la immunitat i no en determina la seva culpabilitat. Per tant, la decisió del ple no vol dir que els consideri culpables, només que considera que poden ser jutjats. Serà el tribunal -en aquest cas la justícia belga, per a Puigdemont i Comín, i escocesa, per a Ponsatí- qui determinarà si han de ser extradits a Espanya, tal com demana Pablo Llarena. Un cop el ple ha decidit, David Sassoli ho ha comunicat als eurodiputats afectats i a l'autoritat competent, en aquest cas el Suprem, que haurà de reactivar les eurorodres, bloquejades des que van obtenir l'acta.\nLa justícia belga ja s'ha posicionat. Malgrat que es retiri la immunitat, la defensa dels eurodiputats té motius per ser optimista. A l'exili, les batalles compten per victòries, i el Suprem encara no ha pogut capturar tres peces molt valuoses a ulls de l'Estat. La justícia belga ja s'ha pronunciat una vegada sobre la qüestió i ho va fer per al cas de Lluís Puig. Va denegar la petició d'extradició amb l'argument que el Suprem no era competent per sol·licitar-la, i la Fiscalia va descartar presenta-hi recurs. Si manté el criteri per a Puigdemont i Comín, hauria de rebutjar la sol·licitud de Llarena. En tot cas, la decisió anirà per llarg perquè es pot recórrer tres vegades i la justícia belga ha demostrat no tenir pressa per prendre una decisió.\nL'última jugada de Llarena. El magistrat del Suprem ha rebut més d'una negativa a l'hora d'extradir els dirigents independentistes exiliats. És per això que prepara una última jugada, potser la darrera, que passa per portar la qüestió de les euroordres al Tribunal de Justícia de la Unió Europea. Llarena vol que els jutges euroopeus delimitin en quins casos es pot rebutjar una euroordre i en quins altres s'ha d'acceptar l'extradició. Vol evitar que es repeteixi el cas de Puig amb Puigdemont i Comín. El moviment és arriscat, perquè els jutges europeus poden donar-li la raó al jutge espanyol o tancar files amb els jutges belgues. Gonzalo Boye té clar que la justícia europea no donarà la raó a Llarena.\nImperdibles, Política, Carles Puigdemont, Toni Comín, Clara Ponsatí, procés català, suplicatori, JURI, Parlament Europeu, Junts, Comitè d'Afers Jurídics, filtracions, irregularitats, immunitat, eurodiputats, justícia belga, extradició, euroordre, Tribunal Suprem\nEscoltan Icat.cat...bona musica per cert...\nPer Salisburi el 10 de març de 2021 a les 14:14\nHolandesos, Belgues, Eslovens, Eslovacs, es desmarquen del suplicatori dels de Waterloo, aixó que es un atac d´aquest països a la independencia... des del Brexit diuen que es horroros el que ha passat amb els de Waterloo.. vigileu amb Escosia, ja veurem als London com els hi va la cosa, ja que al Brexit a Escosia s´els ha imposat, els draps bruts es renten a casa, i sembla ser que la seva Corona anglesa, ja esta una altra vegada en el punt de mira, ja que la Reina ha tingut de sortir al pas d´unes declaracions del seu nebot...\nAra, agua i ajo\nPer Byebye el 10 de març de 2021 a les 00:05\nI d'aqui un temps a coneixer paissos exòtics en un perfecte oblit\nAra ensorrament de la UE...\nPer Pitu Reu el 9 de març de 2021 a les 15:07\n....com deia el Quico Homs de l'Estat. Pardillus embaucadors.\nPer Bon dia Catalunya el 9 de març de 2021 a les 12:48\nQue entre els presos a la preso una altra vegada, i l´aixecament de la inmunitat dels de Waterloo, Catalunya i especialment BCN, tornaran a estar amb una onada d´alderulls, ja que si amb el rape va passar, més passara ja que tenen més pes que el rape, sino passe es que els independentistes reneguen dels seu propis polítics, es a dir que no els representen, Aragones, Borras, Sabater etc etc.


2012 gener Archive | Entaulats, el blog de Carme Gasull\nMonthly Archives gener 2012\nHome / 2012 / gener\t31gen 2012\nPetites viandes gastronòmiques i solidàries\nCasal dels Infants, Hotel Arts Barcelona, Restaurant Arola, Tapa solidària\tPermalink\n0\tUna mica borrosa però aquesta és la fotografia de la placa d'agraïment que van fer els nens i nenes del Casal dels Infants pels establiments participants en la iniciativa 'Tapa Solidària, que ahir es va cloure. El restaurant Arola de l'Hotel Arts Barcelona va ser el lloc escollit per acollir un acte que volia reconèixer ... Continuar llegint...\nCasa Riera Ordeix, Epicur Magazine, Osona, Vic\tPermalink\n0\tAquests dies, Casa Riera Ordeix està de festa. L'empresa commemora els 160 anys de fundació per part de Josep Riera i Font el 25 de gener de 1852, segons consta en l’escriptura del notari de Vic, D. Miguel Fabrega. Des de llavors la família segueix vetllant per l’essència de la llonganissa de Vic, respectant els ... Continuar llegint...\n‘Receptes vitals’ de l’Albert Espinosa\nAlbert Espinosa, El Periódico de Catalunya, Receptes vitals\tPermalink\n0\tEm confesso seguidora de l'escriptor, guionista, director i actor Albert Espinosa. Tinc tots els seus llibres i sempre que puc llegeixo els seus articles dominicals a El Periódico de Catalunya. Diumenge passat, al capvespre, vaig llegir l'últim. Receptes vitals el va titular.\nI, un cop més, em va envair una onada de tendresa.\nCrec que compartir és ... Continuar llegint...\n‘El plat o la vida’. Omplir panxes o alimentar persones?\nEl plat o la vida, Nani Moré\tPermalink\n0\tInteressant reflexió, no creieu? Ens la planteja la cuinera Nani Moré a través d'un documental on relata la seva vivència en un geriàtric en el qual es va veure obligada a remenar olles enlloc de cuinar, a oferir productes enlloc d’aliments. Fins que un dia va decidir que ja n'hi havia prou: ella havia decidit ... Continuar llegint...\nDe nord a sud, oli d’oliva bo\nBaix Camp, Les Garrigues, Muntanyes de la Costa Daurada, oli d'oliva, Vallès Oriental\tPermalink\n0\tAquest cap de setmana, l'oli té un protagonisme especial a les Terres de Lleida. Avui ha començat la XV Fira de l'Oli de Qualitat Verge Extra i la 49ena Fira de Les Garrigues a Les Borges Blanques on se succeiran els tastos, les demostracions, les xerrades i les presentacions de producte.\nPer la seva banda, demà ... Continuar llegint...\nMeritxell Falgueras, Vins a vins, XTVL\tPermalink\n0\tEls seguidors de l'Entaulats sabeu que la Meritxell Falgueras va ser la nostra sommelier de capçalera. Durant 10 setmanes va harmonitzar la recepta del dia amb la beguda o begudes que va considerar més addients: vins, caves i cerveses amb noms i cognoms. És a dir, amb la fitxa tècnica completa, preu inclòs. Per no ... Continuar llegint...\nCOMRàdio, CUINA, gastronomia, Menja Sa\tPermalink\n0\tEl passat 6 de gener es va emetre el segon Entaulats del Nadal a COMRàdio. En versió reduïda també, de 12 a 13h., però en rigurós directe. Josep Sucarrats, periodista i director de la revista CUINA, i Rosa Maria Espinosa, responsable tècnica de Menja Sa, van il·lustrar-nos amb informació nutricional, receptes, consells i suggeriments sobre ... Continuar llegint...\nEscanyavella, Garnatxa Blanca, Garró, Malvasia de Sitges, Mandó\tPermalink\n0\tDurant dècades, els cellers catalans s’han esforçat a competir en els mercats interior i exterior adoptant les varietats de més prestigi internacional. Però aquesta tendència es recondueix. Avui, cada cop més cellerers aposten per promocionar i, en molts casos, recuperar les varietats autòctones (...)\nAbrera, Baix Llobregat, bròcoli, Brotons, Cal Garrigosa\tPermalink\n0\tDiu el refranyer que ‘La col de gener és bona com el corder’. I us vull demostrar que no és una frase feta amb receptes concretes. Plats elaborats amb brotons, colraves, bròcoli i cols de Brussel·les, varietats que deriven de la col brotonera original i que podeu trobar als mercats durant el temps d’hivern.\nLes propostes ... Continuar llegint...\nCal Travé, Conca de Barberà, Solivella\tPermalink\n0\tLlum de pluja a Solivella. I ningú pels carrers. Però l’escalf de la brasa de Cal Travé fa que els comensals s’oblidin del temps. L’encenen diàriament i hi cremen fusta d’ametllers, oliveres, alzines i ceps. Aromes de la terra que impregnen les carns i el bacallà, dues de les especialitats d’aquest restaurant familiar (...)\nXarxes socials\tInstagram 56 49 72 55 81 50 63 60 Últims TuitsRT @Gastronomistas: #PlanG Si vuelas a #Venecia no te pierdas esta guía foodie para comerte la ciudad #MyVuelingCity https://t.co/I3GrZGDXJr\nRT @FlashFlashbcn: Avui a @Artic_BTV la @carmegasull i el @josep_sucarrats ens han parlat del menú carnavalesc 👌👌 #DijousGras #carnaval #Àr…\nRT @FlashFlashbcn: "Flash Flash està en plena forma" i avui tenim truita de #DijousGras Gràcies @carmegasull @Artic_BTV @josep_sucarrats #À…\nCapses que prometen i que obrirem avui al @Artic_BTV amb el @josep_sucarrats a @BTVcat. Visca el #DijousGras! https://t.co/jNDfwNaMO4\nRT @Artic_BTV: Ja tenim el llistat complet de guanyadors dels #PremisCiutatBCN Moltes felicitats! https://t.co/r4gjYqsJC4\nRT @Gastronomistas: Vamos a hacer un #restylingG del blog que hasta el gran @PSubijana nos hablará de usted. A que sí, Pedro? https://t.co/…\nRT @bodegastorres: [Charlas de Vinoteca: @enriqueolvera] https://t.co/IxZ55W4n8t #vino Por: @Gastronomistas https://t.co/xuzG2ZbkTU\nRT @Quimkong: Les úniques bases en què pot confiar Pedro Sánchez https://t.co/Y2J4aDaEGt\nRT @montserratsf: Ens hem de prendre els aliments com un tema seriós #mengem #malbaratament #llencem @carmegasull @etselquemenges https:/…\nRT @tapasolidaria: Hem venut 60.000 tapes. La #tapasolidaria es consolida com el compromís anual de la restauració amb els infants" @casali…


Chicho Ibáñez Serrador, summe artífex del programa\nÀ.G.M. BARCELONA. Actualitzada el 24/04/2012 00:00\n260x366 Narciso Ibáñez Serrador acompanyat de les hostesses que es farien populars al programa. / TVE Narciso Ibáñez Serrador acompanyat de les hostesses que es farien populars al programa. / TVE\nL' Un, dos, tres va ser un programa d'autor amb l'omnipresent Chicho Ibáñez Serrador com a mestre de cerimònies indiscutible. Tot i les seves escasses aparicions en pantalla, les intervencions amb veu en off o l'enterrament del concurs cada cop que acabava una etapa van ajudar a construir-ne el personatge.\nIbáñez, un realitzador d'origen uruguaià, ja havia destacat amb els seus contes de por Historias para no dormir , en una aposta que podia recordar els films de la Hammer per la truculència d'algunes escenes i l'ús intensiu del terror psicològic, pròxim al Hitchcock més bèstia.\nCom en el cas del mestre del suspens, controlava fins a l'últim detall del procés. Ell va escollir els successius presentadors, i en va descartar d'altres: Raúl Sender i Emilio Aragón van arribar a fer un càsting per ocupar-ne la plaça. Ibáñez Serrador no s'estava d'introduir petits i grans canvis d'un programa a l'altre, la qual cosa reforçava la idea de frescor. "A partir de la segona etapa vaig tenir temps de corregir el que no m'agradava", explicava en una entrevista a l'Acadèmia de la Televisió l'any 2009. "Vaig començar a fer les coses que abans no m'havia atrevit a fer".\nL'èxit del programa va permetre exportar-lo: al Regne Unit, Portugal, Alemanya i Holanda. La mirada atenta de Chicho faria que alguns detalls acabessin tornant a Espanya. L'escala il·luminada a cada graó era una rèplica del concurs holandès, per exemple.\nDe 'Waku Waku' al teatre\nIbáñez Serrador ja no repetiria l'èxit assolit amb l' Un, dos, tres amb les seves noves aventures. El concurs sobre animals Waku Waku i el consultori sexològic Hablemos de sexo , presentat per la doctora Elena Ochoa, també van ser populars, tanmateix. Va tornar al gènere amb El semáforo , presentat per Jordi Estadella, abans de refugiar-se al teatre per dirigir el seu propi text Aprobado en inocencia . L'any 2010 va rebre un reconeixement del ministeri de Cultura a tota la seva carrera.


Estricta seguretat a la Mostra de València - Infoguiavalencia.com\nNotícies de València » Mostra de València » Estricta seguretat a la Mostra de València\nDijous passat arrancà la 35a edició de la Mostra e València – Cinema del Mediterrani mantenint un estricta seguretat com a protocol prioritari.\nLa Rambleta va acollir la gala inaugural d’esta edició del festival cinematogràfic valencià i del mediterrani seguint un estricte protocol de seguretat.\nL’alcalde de València, Joan Ribó, indicà que “el suport de València a la cultura és clau, tant pel dinamisme de les indústries culturals, com pel foment d’un esperit crític sempre imprescindible. Encetem la 35a Mostra de València posant en valor la necessitat d’una cultura viva, amb totes les mesures sanitàries oportunes i amb el ferm convenciment que la ciutadania tornarà a apostar per la cinematografia de qualitat”.\nLa primera autoritat de la ciutat va estar acompanyat de la regidora de Patrimoni i Recursos Culturals, Glòria Tello, i altres membres de l’equip de govern.\nUna Mostra de València diferent\nLa situació sanitària afecta directament el funcionament del festival, tant per el límit de l’aforament a les sales com la necessitat de usar mascareta sempre.\nDesprés dels moments protocol·laris de la gala inaugural de la Mostra de València es projectà “The mystery of Pink Flamingo”. Es tracta d’una estrena mundial. Este film es un documental i també ficció al voltant d’icona kistch que és el flamenc rosa\nEn esta tercera edició de la nova i renovada etapa el festival se centra en llargmetratges que no s’han exhibit al nostre país i que siguen de qualitat. A més, s’ha batut el rècord d’inscripcions superant les 750 produccions.\nEn un any en el qual es complix el 125 aniversari del naixement del pianista valencià José Iturbi la Mostra de València el retrà un homenatge. Així, es podran vore cinc musicals de Hollywood en els quals participa Iturbi. El valencià treballà al costat de personalitats com ara Sinatra, Margaret O’Brien o Gene Kelly.\nCom informàrem recentment la Palmera d’Honor s’entregarà a l’actriu, directora, guionista i cantant portuguesa María de Medeiros. Este reconeixement el rebrà en la gala de clausura.\nTambé es presentarà la seua segona pel·lícula com a directora “Aos Nossos Filhos”, sobre l’amor, la soledat i els problemes de les relacions.\nLa Mostra de València – Cinema del Mediterrani seguix usant el hastag #LaNostra i estrena la secció FOCUS. Ací es posarà en valor a directors joves o figures rellevants de la cultura que no són cineastes.\nAixí, la persona seleccionada ha sigut l’artista sèrbia Marina Abramović, que impartirà una classe magistral. La cita és el pròxim 27 d’octubre al Centre del Carme Cultura Contemporània.\nLa Mostra de València – Cinema del Mediterrani i la seua estricta seguretat estarà activa fins el dia 1 de novembre.\nLa italiana ‘Favolacce’ guanya la Palmera d’Or de la 35a Mostra de València


El Suport de la Diputació als emprenedors | SER Tarragona | Cadena SER\nÚltimas noticias Hemeroteca 22 de marzo de 2019 Actualizado a las 23:55 CET\nEns acostem als guanyadors, a l'esperit i a la missió d'uns premis que volen reconèixer i acompanyar el talent empresarial del territori. Tot això en un programa especial que obrim conversant amb el President de la Diputació Josep Poblet per a després conèixer a tres dels guanyadors de l'edició d'aquest any.\nJosep Poblet, President de la Diputació als estudis de Ràdio Reus Cadena SER / Ràdio Reus, Cadena SER\n28/02/2018 - 15:17 h. CET\nEscucha Especial Premis Emprèn Diputació de Tarragona (28702/2018) en Play SER\nAvui al programa “Soroll” hem volgut conèixer als guanyadors de la cinquena edició dels Premis Emprèn que des de fa 5 anys entrega la Diputació de Tarragona tot i que ja fa un total de 12 anys que ve donant suport a les iniciatives empresarials del territori.\nReconeixement, coneixement i objectius de territori\nAmb el president de la Diputació de Tarragona, Josep Poblet, em volgut abundar en l’esperit d’aquests premis en la mesura que volen contribuir a la visibilitat i reconeixement de les emprenedores i emprenedors que els cal un suport en l’inici de la seva singladura. També em volgut conèixer l’abast i importància de la visita que es va fer des de la Diputació la URV i un bon manyoc d’alcaldes a Trento, Italià, per tal de conèixer el model de la Regió del Coneixement que podria ser un referent del l’Agència de Desenvolupament Regional que es voldria impulsar a casa nostra.\nÀlex Grau, Edgar Saumell i Clara Martín / Jordi Cartañá\nI també hem conversat sobre la unitat o no unitat del territori a l’hora de defensar i reivindicar vells i nous projectes i aspiracions.\nPassió i il·lusió amb els peus a terra\nAmb aquest enunciat es pot definir l’actitud i aptituds que hem detectat com a fonamentals en els casos de les tres, d’un total de catorze, empreses guanyadores a l’edició dels Premis Emprèn d’aquest any. Clara Martin de “Menjamiques” ens ha explicat com sorgeix la idea de fer una crema de garrofa. Edgar Saumell ens ha endinsat en els detalls del què cal fer perquè “Punt d’Accés” faci arribar internet a pobles allunyats i que no entenen. I amb Héctor González hem conegut com i de quina manera el seu projecte ens avisa de si estem deshidratats o no.\nQui ens ha acompanyat en aquest tram és, també, l’Àlex Grau de la Diputació de Tarragona que ens ha explicat, entre d’altres, característiques i requeriments que cal perquè un projecte empresarial sigui viable.


La vida en gominoles | Astronauta\n29 juny 2013 evavanden\nLa vida en gominoles\n28.835 gominoles, una per cada dia que viu, de mitja, un nord-americà (79 anys), són les que ha fet servir l’artista on-line californià Ze Frank per fer aquest vídeo. Frank mesura quantes gominoles o dies de la nostra vida emprem per acada una de les diferents activitats que desenvolupem quotidianament i reflexiona sobre les que ens queden per fer allò que realment volem fer. Però ho sabem?\nÉs interessant pensar-hi i fer recompte de quantes gominoles ens podríem estalviar no fent un munt de coses que no volem fer i que, segur, podríem permetre’ns de no fer. Recordo una entrevista amb l’escriptora Nadine Gordimer de fa uns anys. El o la periodista (no me’n recordo) li feia moltes preguntes i ella, en un moment donat, li va dir si podia anar al gra, que ja era gran i que, en fi, no volia perdre el temps, no s’ho podia permetre. “No me’n queda gaire, sap?”. Bé, ningú no sap el temps que li queda però tant se val. Hi ha tantes coses que fem per esma però que en realitat no desitgem fer… No cal acabar un llibre que no ens agrada ni tragar-nos una peli per que ens sap greu deixar-la a mitges. No cal allargar converses inútils ni quedar amb algú perquè ens sap greu dir que no. No cal queixar-nos per coses irresolubles. No cal continuar relacions que ens són negatives, ni aguantar la xerrameca del veí pesat. Semblen moltes, però les gominoles no són tantes. Invertir-les en activitats o en persones que no ens aporten res, o pitjor, que ens xuclen l’energia i l’esperit , com fan els dementors de Harry Potter, és una greu malversació del nostre temps vital. Saber en què volem gastar-nos aquestes “xuxes” és un coneixement que alguns, amb sort, copsen abans de fer-se massa grans. Quan abans millor. Perquè un seguit de dies ben invertits generen una bona temporada. I a una bona temporada sovint li segueix una pròrroga.


Gregorio Montero, President de la Societat Espanyola de Ciències Forestals: "Els nostres boscs estan malalts de colesterol" | Revista | EROSKI CONSUMER\nGregorio Montero, President de la Societat Espanyola de Ciències Forestals: "Els nostres boscs estan malalts de colesterol"\nLa vida de Gregorio Montero està tenyida de verd. Va començar a treballar a la muntanya a 14 anys, va compaginar la seva tasca com a capatàs forestal amb l'obtenció del títol d'enginyer forestal i va aconseguir una plaça com a investigador a l'Institut d'Investigacions Agroalimentàries (INIA). 18 llibres publicats i milers d'arbres plantats amb les pròpies mans atresoren el coneixement, teòric i pràctic, de l'actual president de la Societat Espanyola de Ciències Forestals, que defensa l'explotació sostenible com la millor garantia de la seva cura i pervivència.\nUna persona, al llarg de la vida, ha de tenir un fill, escriure un llibre i plantar un arbre. M'imagino que en la seva vida això últim ho ha complert amb escreix.\nSí, he tingut la sort de complir aquesta dita àmpliament: he tingut dos fills, he escrit 18 llibres i dec haver plantat milers d'arbres.\nPer què s'han d'estimar els arbres i les muntanyes?\nPerquè són la nostra pròpia vida. Els arbres són la nostra base, si les plantes deixessin de funcionar, tot deixaria de funcionar. La cadena tròfica es trenca i tot s'acaba. Els experts diuen que l'ecosistema és l'última unitat independent que és capaç de retrocrear-se i l'última unitat de vida autònoma a la Terra en aquest sentit. Per descomptat, sense les plantes no podem viure.\nCreu que se'ls estima o se'ls para prou atenció?\nNomés se'ls para l'atenció adequada quan se sospita que alguna cosa està en perill. Quan hi ha una amenaça, com ara amb el canvi climàtic, és quan la societat reacciona.\nSí, a causa, sobretot, del canvi climàtic, que sembla que podria pertorbar en alguna mesura el patrimoni forestal, la naturalesa en general i alguns arbres en particular, sobretot les zones més àrides d'Espanya. S'ha comprovat que els arbres són víctimes del canvi climàtic, però també que formen part de la solució per a controlar-ho. Pràcticament el 20% de tot el C02 que emet el nostre país el fixen, l'absorbeixen els arbres. A més, els productes dels arbres, com la fusta, que tots utilitzem, també és CO2 treta del circuit. I si no es recicla de forma adequada, el C02 de la fusta torna a l'atmosfera. És el cicle del carboni.\nSí, el valor econòmic és rellevant. Som un país amb més importància forestal de la que de vegades es creu. A Espanya tallem dels nostres boscs al voltant de 17 milions de metres cúbics i en consumim 32 milions. Podríem ser autosuficients, però no ho fem perquè, a causa de la nostra topografia, la fusta és cara d'obtenir en algunes zones, i perquè Espanya és un gresol de la biodiversitat. Tenim més de la meitat de la diversitat de tot Europa. I és veritat, i ho hem de respectar. També és veritat que en alguns boscs seria bo tallar més perquè estan sobrepassats d'existències; l'acumulació de biomassa, l'acumulació de matoll... Es diu que els boscs del nostre país estan malalts de colesterol, per l'acumulació de biomassa i la manca de netedat.\nHauríem de prendre consciència: les nostres muntanyes estan carregades de biomassa, estan brutes per falta d'intervenció que es deriva, en bona mesura, del fet que no hi ha un interès econòmic, i les nostres muntanyes, per aquesta mateixa raó, es cremen amb molta freqüència i cada any hi ha incendis incontrolats, per més que el nostre país tingui un de les millors serveis contra incendis. Som el país que més mitjans dedica al control d'incendis, fins i tot per sobre dels EUA, i això suposa una gran despesa. Per això es propugna que hi hagi més prevenció i menys extinció. Si d'una banda sobra combustible a les muntanyes, es genera un perill i pèrdues econòmiques importants i, d'altra banda, necessitem energies renovables, hem d'intentar transformar tot el que sobra a la muntanya en bioenergia. I això no es fa perquè les empreses no acaben de veure-hi clar l'oportunitat de negoci.\nEs podria treballar i explotar el sector forestal al mateix temps que es protegiria i es garantiria un menor nombre d'incendis?\nSí, cal fer-ho. En aquest sector, en el naturalisme, pràcticament no queden conservacionistes que no admetin o aprovin la intervenció reglada, graduada, sostenible... quan fa anys hi havia molts que ho negaven.\nEls més productivistes diuen que tenim massa, els més conservacionistes diuen que és pobre. El 20% de la superfície de la UE declarada a la Xarxa Natura 2000 es troba a Espanya. Això es deu al fet que tenim més riquesa paisatgística, biològica o geològica que Finlàndia o Suècia. L'únic inconvenient per als propietaris és que, a mesura, que vas fent dels boscs un bé general o un bé públic, el propietari particular es troba amb més limitacions per a obtenir els seus productes i els seus costs d'explotació seran més grans. Caldrà arribar a un enteniment entre les dues parts. El 70% de la propietat forestal és privada a Espanya, els ajuntaments són propietaris al voltant d'un 28% de massa i l'Estat i les comunitats autònomes en tenen un 6%, i aquestes propietats forestals privades tenen menys intervenció del que sembla.\nNo. Ara no, abans sí. Espanya ha estat un país agrícola, és un país vell i com a país mediterrani que som, són llum i aigua, quan n'hi ha, l'agricultura té la seva importància. I l'home ha necessitat l'agricultura per al seu suport i, per això, ha fet tots els possibles per convertir les muntanyes en sòl cultivable. I això ha estat així en tota l'economia de manteniment fins fa molt poc. El pasturatge, els incendis i l'agricultura han estat els tres eixos d'atac a la superfície forestal. Al segle XIX es crea l'administració forestal com una resposta liberal de l'època que cal fer perquè la gent està molt sensibilitzada. Recordem les paraules de Ramón y Cajal: "Repoblem els nostres boscs i les nostres ments". A partir d'aquí es creen serveis per a la repoblació i es repoblen els monestirs, les terres de l'església i moltes terres públiques. Es va fer una tasca magnífica. De fet, la millora ha estat notable i la naturalesa està avui infinitament millor que a mitjan segle XIX.\nSí, necessitem, podem i hauríem de tenir més arbres. Hi ha una gran quantitat de terres que podrien i haurien de ser repoblades, el problema és que moltes d'aquestes són privades. Cal arribar a un acord amb ells i tenir així l'autorització a canvi d'alguna cosa per a repoblar.\nVostè és dels qui demana, com Groucho Marx, "més fusta".\nSí, però no només per a obtenir fusta. També per la purificació de l'aire, de l'aigua, el manteniment dels paisatges, la biodiversitat, etc.\nHi ha gent que és molt poc verda i gent que amb el seu desig de seguir una educació verda pot estar limitant unes actuacions que podrien ser beneficioses. Per a nosaltres, el verd gairebé mai no sobra. Ara bé, hem d'anar amb cura de no passar-nos, perquè hi ha una certa tendència a ser verd perquè això ven. En canvi, la realitat és una mica diferent. Hi ha hipocresia en aquest tema. Sembla que tot és verd, quan hi ha coses que són ben marrons. És el que passa amb el concepte mateix de sostenibilitat, ara tot és sostenible, el significat d'aquesta paraula s'ha devaluat, ha perdut tot el prestigi. El que és sostenible és la intersecció de la base ecològica, econòmica i social. Si no es compleix això, no serà sostenible. És un concepte molt restrictiu del qual s'abusa perquè el que és verd, ara és negoci.\nSí, la nostra filosofia és que intervenim en la naturalesa per treure-li tot el que li sobra. Aquest és el lema de la intervenció forestal: aprofitar conservant. La nostra és una societat conservacionista, naturalista que defensa la intervenció. Pensem que la tècnica té eines i metodologies suficients per a ser capaços d'aprofitar i conservar. En països com el nostre, vells, on l'home porta 3.000 anys fent focs i llaurant les terres, som molts els que diem que la no-intervenció no garanteix la conservació. La tècnica de què parlo es basa a avançar-nos a la naturalesa. Quan un arbre vell mor, deixa un gran buit on neixen 300 petits arbres; quan arribin a 100 anys, ja només en cabrà un i enmig s'hauran anat eliminant aquests arbres. Si nosaltres no ho fem ho farà una tempesta, cauran i es quedaran al territori i es podriran... El que fem nosaltres és que, just abans de morir-se, agafem el palet i el portem i graduem aquella densitat una mica artificiosament.


Tecnologia i oci digital 07/03/2017 • Ràdio Capital de l'Empordà\nEl Mobile World Congress tanca amb un nou rècord de visites\nEl Mobile World Congress 2017 ha tancat aquest dijous les seves portes amb una xifra rècord de 108.000 visitants, un 7% més que l’any passat. La bretxa de gènere entre els assistents ha disminuït en aquesta edició, amb un 23% de participació femenina, xifra que creix en un 14% en comparació amb la del 2016. Visitants de 208 països i 2.300 companyies de la indústria mòbil i sectors adjacents com el de l’automòbil, les finances o la salut han protagonitzat quatre dies de trobada internacional a Barcelona.\nL’impacte econòmic, segons una anàlisi dels organitzadors, ha estat de 465 milionsd’euros i 13.200 llocs temporals de treball.\nFacebook treballa en el “No m’agrada”\nFacebook treballa en la implementació d’un botó de ‘no m’agrada’. Com publiquen a TechCrunch, Facebook està fent proves en els comptes d’alguns usuaris amb aquesta nova opció. Els elegits podran valorar individualment les bombolles del xat d’un contacte amb el que parlin a través de Messenger. I entre les maneres de valorar o reaccionar a cada missatge, hi ha l’opció de ‘no m’agrada’.\nFacebook porta temps negant el botó del ‘no m’agrada’ perquè no volen ficar molta negativitat en els murs dels seus usuaris, motiu pel qual l’any passat van introduir noves formes de qualificar el publicat a la xarxa social: les reaccions.\nIBM comercialitzarà ordinadors quàntics\nIBM ho té tot a punt per començar a fer un ús comercial als seus ordinadors quàntics. A través d’una nova divisió anomenada ‘IBM Q’, busquen construir en menys de deu anys nous equips que puguin accedir per Internet i que puguin donar servei a negocis que necessiten processar molta informació. El seu ús fora dels entorns controlats on ara mateix funcionen permetria permetria desenvolupar medicines, analitzar virus, crear intel·ligències artificials o combatre atacs informàtics massius a Internet d’una forma molt més precisa i ràpida.\nEl que caracteritza un ordinador quàntic és que, en lloc de treballar en codi binari (els uns i zeros que fa servir un ordinador), ho fan en ‘qubits’. Aquests ‘bits quàntics’ poden tenir dos estats alhora (poden ser un i zero alhora), una possibilitat que preveu la física quàntica des de fa temps. A l’hora d’aplicar aquesta ‘lògica’ al món de la informàtica, s’aconsegueixen resoldre problemes a tota velocitat i amb multitud de resultats per a cada variable. Sobre el paper, el que això significa és que els ordinadors seran infinitament més potents i faran càlculs complexos al mateix temps, en lloc d’un darrere l’altre.\nNeix Youtube TV\nLa plataforma de vídeos a internet YouTube ha presentat YouTube TV, un nou servei de televisió d’emissió en línia disponible a través d’una subscripció mensual. En un acte celebrat a la seva seu de Los Angeles, YouTube ha anunciat el nou producte que, per un preu de 35 dòlars (33 euros) al mes, oferirà el contingut en directe o gravat de canals com ABC, CBS, FOX, NBC o ESPN. Amb aquest moviment estratègic, YouTube s’endinsa en la competició amb els serveis de televisió tradicionals per cable o satèl·lit així com amb l’oferta d’emissió en línia de companyies com Netflix o Hulu.\nUn comando mal escrit, causa de la caiguda d’Amazon\nLa caiguda en el servei web d’Amazon, que va afectar dimarts durant diverses hores a diferents web, va ser provocada per un comando mal escrit per un dels seus empleados.Durante unes tasques de manteniment, un col·laborador va voler desconnectar algunes capacitats d’emmagatzematge, ha explicat l’empresa nord-americana de comerç electrònic i serveis de computació en el núvol.\nEls problemes es van estendre durant unes quatre hores i els inconvenients van afectar, entre altres, a l’app de fotos snapchat, al web de viatges Expedia i a llocs web de mitjans com BuzzFeed o Medium.\nLa intel·ligència artificial podrà diagnosticar càncer\nDeterminar el tipus de càncer d’un pacient és una mica complicat en alguns casos i un motiu pel qual els patòlegs i oncòlegs no es posen sempre d’acord, el que posa la salut del pacient en risc si es comet un error. Per fortuna, pot ser que Google vagi a resoldre aquestes situacions en el futur.\nSegons ha publicat la companyia en un informe, han desenvolupat una intel·ligència artificial que pot aprendre a detectar els diferents tipus de càncer i donar un diagnòstic amb un 89% de fiabilitat, el que contrasta amb el 73% d’un metge, xifra que baixa fins el 48% quan es tracta d’un diagnòstic entre diversos experts, segons els documents que maneja la companyia. La intel·ligència artificial compta amb un programari molt avançat de reconeixement d’imatges, el mateix que Google ha utilitzat per als seus cotxes autònom, només que en aquest cas s’utilitza per examinar les imatges en alta resolució de les cèl·lules extretes dels pacients per comprovar si estan afectades pel càncer.\nArticle anteriorPepet i Marieta presenten La Revolució dels Somnis\nArticle següentImagine Dragons estrenen el vídeo de Believer


Fenologia i Meteorologia a l'Alta Segarra: Fotografies de la setmana (8 a 14 de juliol de 2013)\nDilluns 8 de juliol: després d'uns dies de tranquil·litat el temps va mostrar-se força inestable, tot plegat degut a l'entrada d'una petita massa d'aire fresc en alçada que, juntament amb la calor, va provocar l'aparició de tempestes locals però intenses. En la imatge feta a la tarda s'aprecia una tempesta en direcció a la Noguera que va deixar pedregades i quantitats importants de pluja:\nDimarts 9 de juliol: aquell dia la inestabilitat va ser força menor, tot i que es varen produir tempestes locals a zones de muntanya. En la imatge presa des de Calaf a la tarda, s'aprecia un cel ben serè:\nDimecres 10 de juliol: la inestabilitat va tornar a augmentar, i a la tarda es varen produir noves tempestes al Pirineu i interior, localment fortes un cop més. En aquesta imatge presa al vespre als plans de Conill s'aprecia un cel tempestuós amb el ruixat que queia amb certa intensitat:\nDijous 11 de juliol: va continuar la inestabilitat força acusada amb tempestes. En aquesta imatge de Calaf a la tarda es pot veure un cel encara poc núvol, però apareixent encluses de les tempestes que ens havien d'afectar al cap d'unes hores:\nDivendres 12 de juliol: va ser el dia amb temps més estable de tota la setmana, amb cel serè tant al matí com a la tarda a la nostra zona:\nDissabte 13 de juliol: de nou va tornar a augmentar molt la inestabilitat a partir de mitja tarda, i entre aquella hora i el vespre varen caure tempestes intenses a la zona nord de la Segarra i sud del Solsonès, i que van arribar més esmorteïdes a Calaf. En la imatge de mitja tarda s'aprecia la forta tempesta que va afectar aquelles zones:\nDiumenge 14 de juliol: el matí ha començat pràcticament serè després d'una nit que hi ha hagut tempesta. Segons les previsions, a partir de migdia i a la tarda tornaran a descarregar tempestes que podrien ser de nou fortes:\nPublicat per Josep Raich Duarri a 11:16


Al-Qaida, de la jihad global a la franquícia local\nLLUITA ANTITERRORISTA DELS EUA\nEls Estats Units reobren aquest diumenge la majoria d'ambaixades tancades\nCRISTINA MAS Barcelona 11/08/2013 00:00\nTot just fa 15 anys Al-Qaida es va donar a conèixer amb el doble atemptat a les ambaixades nord-americanes a Kènia i Tanzània, que va fer 224 morts. La setmana passada la Casa Blanca va tancar les seus diplomàtiques al Pròxim Orient i el nord d'Àfrica, després que els serveis secrets interceptessin una conversa en què dos líders islamistes parlaven de fer "alguna cosa gran" al final del Ramadà, el mes sagrat dels musulmans, que ara acaba. Ayman al-Zawahiri, nou emir de l'organització, i Nasir al-Wuhayshi, cap d'Al-Qaida a la península Aràbiga, eren els interlocutors. Ahir Washington va anunciar que avui reobrirà les legacions tancades excepte la del Iemen i el consolat de Lahore, al Pakistan, "on l'amenaça segueix vigent".\nAls anys 90, els atemptats d'Al-Qaida eren planificats i dirigits per Bin Laden i els seus lloctinents. Però tot va canviar després del l'11-S. Amb els bilions gastats en la "guerra contra el terror" de George W. Bush i la campanya d'atacs amb drones que Obama va intensificar, Al-Qaida va perdre tant la majoria dels seus camps d'entrenament com el seu líder carismàtic, Ossama bin Laden, que feia anys que era més una inspiració que un cap operatiu.\nMolt feble en el terreny militar, Al-Qaida va patir un fort cop polític amb les revolucions al nord d'Àfrica i el Pròxim Orient. El derrocament dels règims va demostrar que la mobilització popular aconseguia molt més del que el terrorisme jihadista havia obtingut en una dècada. Jean-Piere Filiu, professor del Sciences Po i autor de Las nueve vidas de Al Qaeda (Icaria 2011), ho ha descrit sense embuts: "Les revolucions democràtiques al món àrab van posar fi a la dècada de l'11-S".\nEl resultat és que, 15 anys després, el seu nucli original està dissolt. Al-Qaida perviu només en forma de franquícies que gairebé no tenen lligams i responen a dinàmiques locals. Per Filiu, "cal lamentar que la mobilització planetària que han dictat els EUA [tancant les ambaixades] li doni una dimensió que ja no té, com si pogués atacar qualsevol objectiu en qualsevol lloc".\nScott Stewart, analista de l'empresa d'intel·ligència nord-americana Stratfor, constata a l'ARA que "el nucli original s'ha reduït molt i els màxims líders viuen amagats i no tenen capacitat per dirigir operacions". I afegeix: "Ara tenim diverses branques que s'anomenen Al-Qaida i que creixen en el marc de conflictes regionals". Al-Qaida ha evolucionat cap a una franquícia, en mans de grups jihadistes que responen a la dinàmica de conflictes locals.\nNingú pot rellevar Bin Laden\nEl Pentàgon assegura que Al-Zawahiri, l'Egipci , l'home que Bin Laden va designar com a successor, continua al Pakistan, a la zona frontera amb l'Afganistan, i que els seus efectius s'han reduït molt pels atacs amb drones . Fa anys que les accions en nom d'Al-Qaida les fan "llops solitaris" o grups que no necessàriament han estat entrenats ni se sotmeten a la direcció d'aquest nucli.\n"De fet, només la branca iemenita ha reconegut l'autoritat d'Al-Zawahiri després de la mort de Bin Laden", explica Filiu. "Al-Zawahiri i Al-Wuhayshi viuen a milers de quilòmetres i mai s'han trobat: la seva relació és pura il·lusió propagandística". Filiu subratlla que la conversa entre els dos que ha portat a tancar ambaixades "no deia res precís, però era molt útil perquè Washington justifiqués el programa d'escoltes il·legals" que va destapar Edward Snowden.\nLes franquícies d'Al-Qaida estan immerses en les seves pròpies guerres i operen en conflictes locals més que amb una lògica d'enfrontament global. El buit de poder a Mali o al Iemen, el caos de l'Iraq, la fallida de l'estat a Somàlia o a Nigèria, i recentment la guerra civil de Síria faciliten el reclutament de combatents o el sorgiment de grups nous.\nLa branca més activa és l'Al-Qaida de la península Aràbiga (AQPA), resultat de la fusió de grups de l'Aràbia Saudita i del Iemen. Tot i que compta amb homes com Ibrahim al-Assiri, un químic saudita a qui els serveis secrets atribueixen la fabricació d'explosius amagats en roba interior o en cartutxos de tinta d'impressora, els seus intents d'atemptar han fracassat fins ara.\nLa resposta, qüestionada\nL'analista David Rothkopf qüestionava el tancament de les ambaixades dels Estats Units fa uns dies a la revista nord-americana Foreign Policy . "Molts pretenen utilitzar aquestes amenaces per justificar els programes d'espionatge destapats per Edward Snowden, com altres reaccions desmesurades al terrorisme. La Patriot Act [llei antiterrorista de George W. Bush] va ser una reacció desmesurada. Els programes de vigilància de l'Agència Nacional de Seguretat, també. I, cal dir-ho, tancar desenes d'ambaixades també és una exageració. Hem de protegir-nos dels terroristes, però també ens hem de protegir de la nostra pròpia por".


Brunyol de l'Empordà\nAra sí, bunyols de Quaresma!\nMarch 07, 2014 by La Cafetera de Sant Cugat in Delícies, Receptes\nAcabat el Carnestoltes arriba el moment del bunyol i el brunyol. Si bé ja fa dies que podem trobar bunyols qualsevol dia de la setmana, a la majoria de pastisseries, seguint la tradició, els trobareu els dimecres i divendres.\nA Sant Cugat els més tradicionals son els bunyols de vent o caragirats. Són dolços, rodons, sense forat al mig, força esponjosos i es consumeixen per postres. en les variants "de vent" o "de crema", que són els bunyols de vent però farcits d'una crema catalana més espessa.\nEl seu nom "de vent" es deu a la seva massa especialment flonja, com si quedés buit per dins, com la de la lionesa.\nEl seu nom "de vent" es deu a la seva massa especialment flonja, com si quedés buit per dins, com la de la lionesa. Es diu que en el moment final del procés de preparació, un cop s'han modelat i es fregeixen en oli, els bunyols es mouen a l'interior de la paella i sembla que donin la volta tots sols, d'aquí la denominació "caragirats".\nA Sant Cugat a part del bunyol de vent també podeu trobar el brunyol de l'Empordà. Aquests bunyols són anomenats brunyols i es fan especialment pel Dijous Sant i la Setmana Santa a moltes cases de la comarca. Juntament amb la garnatxa són la menja que s’ofereix als convidats i per Setmana Santa es fan fantàstiques fires gironines combinant brunyols i garnatxes, com la de Garriguella. El brunyol, a diferència del bunyol de vent, s’ha de deixar fermentar i la seva massa és força més consistent i pesada, però el seu sabor és deliciós.\nJa pots córrer a buscar els teus bunyols a Taller de Pa Serrajòrdia, Sàbat, Turull, Les Petits Fourniers, Chiars, Turris. Jo, com a bona devoradora de delícies faré el meu tast anual de bunyols, però a més aquest any he decidit fer una petita prova culinària per veure com em quedem.\nDe receptes de bunyols i brunyols n’hi ha moltíssimes però jo m’he decantat per una pròpia, afegint els tocs que més m’agraden, així que aquí teniu la Recepta de Brunyols de La Cafetera. En breu us en penjaré les fotos!\n8gr de llevat fresc\n1 got de llet (que farem servir per la infusió, a la massa només hi posarem una cullerada gran)\n1 cullerada gran d’oli\n1 cullerada gran de garnatxa\n¼ part de la ratlladura d’una llimona\n½ branca de canella\n1 mica de matafaluga en gra\nAmb la farina, el sucre, la mantega, el llevat fresc i la sal faig una massa homogènia. Preparo una infusió de matafaluga i canyella amb un got de llet. Colo la infusió i incorporo només una cullerada gran mentre encara és tèbia, per tal que es barregi millor (compte en afegir-ne més ja que ens aigualirà la massa). Tot seguit, afegeixo la pell de llimona i la cullerada gran de garnatxa. Sense deixar d'amassar, incorporo l’ou batut fins a tenir una massa ben homogènia i la deixo reposar en un lloc tebi.\nEn dues hores, ha doblat el seu volum. Amb les mans untades d’oli perquè la massa no s'enganxi tant (és una massa summament enganxifosa), faig les boles boterudes de la mida d'un brunyol. En una paella, escalfo l'oli. Quan és roent, no abans, hi fregeixo els brunyols. No s’han de girar fins que es daurin, i no els traurem fins que el daurat no sigui més aviat fosc. Immediatament, els arrebosso amb sucre, ja que com he llegit si es refreden, el sucre no s'hi agafa!\nI ja els tinc! Bon profit!\nMarch 07, 2014 /La Cafetera de Sant Cugat\nBrunyols d'Empordà, Brunyols, Recepta brunyols, Bunyols de vent, Bunyols de Quaresma, La Cafetera de Sant Cugat, Sant Cugat


Intel tampoc serà al Mobile World Congrees de manera presencial per la pandèmia La República\nIntel tampoc serà al Mobile World Congrees de manera presencial per la pandèmia\nACN Barcelona.-El gegant tecnològic Intel tampoc serà al Mobile World Congress d’aquest any de manera presencial a causa de la pandèmia. Segons han confirmat fonts de la firma nord-americana a […]\nACN Barcelona.-El gegant tecnològic Intel tampoc serà al Mobile World Congress d’aquest any de manera presencial a causa de la pandèmia. Segons han confirmat fonts de la firma nord-americana a l’ACN, “la salut i el benestar” dels treballadors continua essent la seva “màxima prioritat”. D’acord a les polítiques de la companyia relacionades amb la pandèmia de la covid-19, la seva presència al Mobile “serà només digital”, i no hi tindrà cap estand. “Enyorarem veure els nostres col·legues i clients en persona aquest any, però desitgem trobar-los en línia i en esdeveniments futurs quan puguem tornar-hi a participar físicament”, afirmen les mateixes fonts.\nL’anunci d’Intel es fa públic hores després que el gegant informàtic Google també hagi confirmat que no serà de forma presencial al Mobile, que se celebra a finals de juny a Fira de Barcelona. “Continuarem col·laborant estretament amb la GSMA i donarem suport als nostres socis a través d’oportunitats virtuals”, explica l’empresa, que espera “amb ànsia” assistir presencialment en l’edició del 2022.L’absència d’Intel i Google se suma a la d’altres firmes de renom tecnològiques com BT, Sony, Nokia, Ericsson, Oracle o Facebook, entre d’altres.


Shangri-la Aged-tree Hotel Deqen Xina - Ofertes d'hotels amb els MILLORS DESCOMPTES EN LÍNIA\nDiQingZhou shangri-la county in yunnan province alone, east corridor 17 cases of the ancient city of jinlong street, Shangri-La, Deqen, Xina, 674499 - Excel·lent ubicació - Veure al mapa\nTé alguna pregunta per a Shangri-la Aged-tree Hotel?\nMés informació sobre Shangri-la Aged-tree Hotel\nAl visitar Deqen, vosté es sentirà com a casa a Shangri-la Aged-tree Hotel, què li ofereix un allotjament de qualitat i un gran servei. A 2.5 km de l'emoció de la ciutat, aquest hotel de 3-estrelles gaudeix d'una excelent situació i permet accès a les millors atraccions de la ciutat. Gàcies a la seva bona ubicació, des de l'allotjament es pot accedir fàcilment a les visites obligades de la ciutat.\nAprofiti's de la riquesa de serveis i avantatges d'aquest hotel de Deqen. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, express check-in/check-out, magatzem d'equipatge, Zones públiques amb Wi-Fi.\nL'ambient de Shangri-la Aged-tree Hotel es reflexa en cada habitació. televisió de pantalla plana, mirall, tovalloles, accés a internet (sense fils), connexió sense fils a internet (cortesia) són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Shangri-la Aged-tree Hotel és la vostra destinació si buscau allotjament de qualitat a Deqen.\nTots els tipus de viatgers (15)Parelles (6)Viatgers en solitari (5)Famílies amb infants grans (1)Grups (3)


Hisenda passa comptes amb els clubs\nALBERT VILARDAGA BARCELONA. 08/11/2012 00:00\n260x366 Álex Bergantiños, del Deportivo de la Corunya. / CABALAR / EFE Álex Bergantiños, del Deportivo de la Corunya. / CABALAR / EFE\nL'Agència Tributària (AEAT) ha recaptat des de començament d'any 132.900.000 euros dels clubs de futbol que mantenen els deutes més importants amb l'erari públic, dels quals 55,3 milions es corresponen a embargaments de béns o drets.\nL'AEAT també va informar que l'agència ha ingressat des de començament d'exercici 329,9 milions procedents de les obligacions tributàries que els 126 clubs estan obligats a declarar. La majoria d'aquests ingressos (305,1 milions) provenen dels equips de Primera Divisió.\nL'1 de gener del 2012 el deute dels clubs ascendia a 752 milions, mentre que actualment se situaria prop dels 700 milions. Des de començament d'any s'han fet 278 actuacions d'embargament: 212 d'ingressos per taquilles, 40 de drets audiovisuals, 11 de crèdits per travesses, 7 de drets federatius, 6 d'ajudes al descens i 2 d'immobles.\nL'agència va assegurar que promourà mesures cautelars i embargaments als clubs que segueixin generant deute, mentre que als clubs viables els permetrà ajornar i fraccionar el deute endarrerit. Amb els 27 clubs que estan en concurs de creditors, no es poden dur a terme actuacions de cobrament. L'objectiu de l'AEAT és impedir la generació de més deute i reduir l'import del ja existent per aconseguir que a mitjà termini es posin al corrent de pagament.


Eduardo Reyes i Oriol Amat ocuparan els llocs 6 i 7 de la llista Junts pel Sí per Barcelona\nHa estat justament Romeva qui ho ha confirmat\nRedacció 24/07/2015 - 10.01 Actualitzat 24/07/2015 - 13.21\nEduardo Reyes i Oriol Amat\nEduardo Reyes, president de l'associació Súmate, i l'economista Oriol Amat seran els múmeros de 6 i 7 de la llista sobiranista Junts pel Sí, pactada per Òmnium, l'ANC, CDC i ERC i que encapçala Raül Romeva. Ha estat justament Romeva qui ho ha confirmat en una entrevista a BTV.\nJa es donava pràcticament per feta la presència com a número 6 de la llista de la cara visible de Súmate, una associació fundada per catalans castellanoparlants, amb arrels fora de Catalunya i que aposten per la independència. Es tracta d'un lloc de rellevància, just darrere del president de la Generalitat, Artur Mas, i el líder d'Esquerra, Oriol Junqueras.\nPel que fa a Oriol Amat, és catedràtic d'Economia Financera i Comptabilitat de la Universitat Pompeu Fabra, president del Registre d'Experts Comptables i president de l'Associació Catalana de Comptabilitat i Direcció (ACCID). En declaracions a Catalunya Ràdio, Amat ha dit que per a ell ha estat molt fàcil prendre la decisió d'anar a la llista i que és "un gran honor" formar part d'una llista encapçalada per Raül Romeva, Forcadell, Casals, el president Mas i Oriol Junqueras.\nA més, i segons ha pogut confirmar Catalunya Informació, Fabián Mohedano, exdirigent del PSC i membre de la plataforma Avancem, també formarà part de la llista. Aniria entre els llocs 10 i 12.\nD'aquesta manera, es va concretant la composició de la candidatura compartida per Convergència, ERC i les entitats sobiranistes.


L'Ajuntament organitza tres conferències per presentar aspectes fins ara desconeguts sobre la música, les danses i la indumentària del grup de dansaires\n2 min. Montuïri 22/07/2019 16:03\n260x366 Fotografia del revers de la careta del dimoni. / AJUNTAMENT Fotografia del revers de la careta del dimoni. / AJUNTAMENT\nEls Cossiers de Montuïri seran objecte de tres conferències que ha organitzat l'Ajuntament amb l'objectiu donar a conèixer aspectes fins ara desconeguts d'aquest grup de dansa ritual que data del 1750. Les conferències tindran lloc els divendres 26 de juliol, 2 d'agost i 9 d'agost a les 20.30 h davant Ca s'Escolà (plaça Major).\nSegons explica el regidor de Cultura, Gabriel Mayol, el cicle d'activitats culturals vol aprofundir en aquesta mostra de patrimoni immaterial perquè pugui ser més coneguda entre la gent de Montuïri i així poder ser explicada encara millor als visitants.\nLa primera conferència tindrà lloc aquest proper divendres, 26 de juliol, a càrrec de Benjamí Salom, amb el títol de 'L'evolució de la música dels Cossiers'. La xerrada girarà entorn de les diferents versions musicals que es conserven de les danses a través d'enregistraments o partitures. L'acte comptarà amb la col·laboració del flabioler Tomàs Salom.\nDivendres 2 d'agost serà el moment de la segona xerrada sobre 'Les primeres imatges dels Cossiers' de la mà de l'historiador de l'art i periodista Joan Socies. En aquesta intervenció, es comentaran les fotografies més antigues dels dansaires montuïrers i es projectaran les primeres imatges cinematogràfiques dels Cossiers procedents de la pel·lícula 'Mallorca (1927)'. de Josep Maria Verger, que ha estat facilitada per a l'ocasió pels hereus del director i l'Arxiu del So i la Imatge de Mallorca.\nTancarà el cicle la historiadora de l'art i restauradora Catalina Mas amb la conferència 'Una mirada tècnica a la carota del Dimoni', el divendres 9 d'agost. La xerrada aportarà dades noves sobre la policromia de la màscara, els materials amb els quals es construí i la possibilitat que tingués una boca articulada que posteriorment es convertís en fixa. També es donaran a conèixer els resultats de les radiografies fetes a la carota a la Clínica Rotger de Palma.


El judici del procés començarà el dia 12 amb Rajoy i Torrent de testimonis\nUn manifestant mostra una estelada mentre la policia trasllada els presos polítics independentistes.\nActualitzada 02/02/2019 a les 06:59\nEl judici contra els dotze presos polítics independentistes del procés català començarà el 12 de febrer vinent al Tribunal Suprem i comptarà amb testimonis com l’expresident del govern espanyol, Mariano Rajoy, l’exvicepresidenta Soraya Sáenz de Santamaría i el president del Parlament de Catalunya, Roger Torrent.\nLa Sala que enjudiciarà els fets ha retardat l’inici de la vista oral a la segona setmana de febrer, a causa de les dilacions per dictar l’aute d’admissió de prova, que ha estat condicionat pels més de 2.100 folis dels escrits de les acusacions i les defenses, que el tribunal havia d’estudiar. També ha estat influït per la sol·licitud d’alguns acusats de comptar amb més temps per preparar la defensa, per a la qual cosa ara tindran 11 dies fins que comenci el judici.\nA més de Rajoy, Santamaría i Torrent, el tribunal ha acordat citar més de 400 testimonis, entre ells l’exministre d’Hisenda Cristóbal Montoro; l’expresident català Artur Mas, el lehendakari Iñigo Urkullu i dos càrrecs del govern de Quim Torra: el vicepresident Pere Aragonès i el conseller de Polítiques Digitals Jordi Puigneró.\nNo així el president Carles Puigdemont ni la que va ser secretària general d’ERC, Marta Rovira, tots dos a l’exili, atès que és “manifestament incompatible” que declarin com a testimonis, amb obligació de dir veritat, en estar processats pels mateixos fets. Tampoc ho faran el rei Felip VI per estar exempt per la llei o el cap de la Casa del Rei, Jaime Alfonsín, tal com havien demanat algunes defenses.\nEn el seu aute d’admissió de prova, de 145 pàgines, la Sala rebutja també citar l’exsecretari general del PSOE i exministre Alfredo Pérez Rubalcaba, el portaveu del PP al Senat, Ignacio Cosidó, o intel·lectuals com Noam Chomsky o Paul Preston, perquè “les valoracions personals de relators, premis Nobel o historiadors són prescindibles quan són cridats a judici per opinar”.\nAltres polítics que desfilaran per la Sala de Plens del Suprem, on se celebrarà el judici, són l’alcaldessa de Barcelona, Ada Colau; el seu antecessor, Xavier Trias; els diputats d’ERC Joan Tardà i Gabriel Rufián; l’excoordinadora general del PDeCAT Marta Pascal; l’exdelegat del govern espanyol a Catalunya Enric Milló; i l’expresidenta del Parlament Núria de Gispert. També ho faran l’exmajor dels Mossos, Josep Lluís Trapero, el seu aleshores superior Pere Soler -tots dos acusats de rebel·lió a l’Audiència Nacional pel vessant policial del procés-; el número dos de Junqueras, Josep Maria Jové, considerat organitzador del referèndum; i l’exdiputat Lluís Llach.\nDOS DIES DE QÜESTIONS PRÈVIES\nEl judici, que se celebrarà els dimarts, dimecres i dijous, començarà amb les qüestions prèvies, que el tribunal preveu que durin entorn de dos dies, de manera que s’obre la possibilitat que l’interrogatori d’Oriol Junqueras arrenqui ja el dia 14. El judici es televisarà en directe i a través del web del tribunal, però no es reservarà espai per a observadors nacionals o internacionals.\nTot això ho va acordar el Tribunal Suprem el mateix dia en què els acusats van ser traslladats des de les presons catalanes a Madrid, concretament a Soto del Real els homes i a Alcalá Meco les dones. A la presó de Brians 2, on van ser reagrupats, els presos polítcs van poder conversar uns minuts amb el president de la Generalitat, Quim Torra.\n#6 De mes avall\nFa gràcia veure carcellers per aqui també. Suposo que no us preocupa tenir la vall, plena de russos pagant a cop de bitllet de 500€, que segur segur, son calers d'origen lícit.\nA la presò va dir..Tota aquesta casta supremacista, secessionista i separatista del "progrès" segueixen l'estela del lladre confés de Pujol, que quan van començar a aflorar les seves múltiples corrupteles es envoltava en la bandera catalana intentat tapar la seva corrupció dient que es "atacava a Catalunya" ...\nEls únics supremacistes que veig aquí són els nacionalistes espanyols, que imposen la seva cultura i llengua a la resta de pobles, pensant-se que així els fan un favor. A més, creuen que la única nació vàlida i sobirana amb dret d'existir és la seva, negant la dels altres.\nJo no conec cap català que defensi la promoció de la cultura/llengua catalanes a Andalusia (per exemple), ni que negui l'existència d'altres nacions com ara l'espanyola o la basca.\nPer cert, entenc que et refereixes al "procés".\n#4 A la presò\nTota aquesta casta supremacista, secessionista i separatista del "progrès" segueixen l'estela del lladre confés de Pujol, que quan van començar a aflorar les seves múltiples corrupteles es envoltava en la bandera catalana intentat tapar la seva corrupció dient que es "atacava a Catalunya" ...\nEntre jutges, politics i presos, convenció de lladres, a véure qui dona més pel c.. al treballador i víu millor a les seves costelles. Quels hi donguin a tots plegats!!\nDios los cria y en la carcel se juntan va dir..ja ja...aviat començarà un circ mediàtic on els protagonistes i testimonis tenen moltes coses en comú....l'expoli de diner públic del 3%\nQuè té que veure en Torrent amb el 3%? Hi ha gent que veuen tot el món amb el mateix prisma i que reparteixen per a tothom les quatre etiquetes que entenen. Amb aquesta obsessió, no seràs tu el qui t'agradaría obtenir el fruit de tota classe de corrupteles?\n#1 Dios los cria y en la carcel se juntan\nja ja...aviat començarà un circ mediàtic on els protagonistes i testimonis tenen moltes coses en comú....l'expoli de diner públic del 3%


26 morts i 5 altes més per Covid-19 a la província d'Alacant | ARA Multimèdia\nAna Barceló / Twitter Conselleria\nLa bona tendència d'altes al conjunt de tota la Comunitat Valenciana no es veu reflectida a la provincia d'Alacant. Del divendres 3 al dissabte 4 d'abril, 103 altes a tota la Comunitat, però només 5 a Alacant.\nSanitat ha tornat a oferir xifres oficials sobre el Coronavirus a la Comunitat Valenciana i per províncies. El nombre de positius total a la província és de 2559, 114 més que el dia anterior. Pel que fa als ingressats en hospitals, la xifra se situa en 684. Això suposa 56 menys que el divendres 3 d'abril. Els ingressats en UCI són 1 menys que ahir, i se situa en 143.\nLa Consellera de Sanitat, Ana Barceló, ha oferit les xifres oficials actualitzades sobre la incidència de Covid-19. El bon ritme d'altes ha minorat i la província suma 5 noves persones curades respecte al divendres, és a dir, es passa de 209 a 214. Bona notícia perquè augmenten, però no al ritme de dies anteriors. La xifra de persones mortes per Covid-19 passa de 219 a 245, és a dir, 26 més a la província en un sols dia.\nPel que fa al total de la Comunitat Valenciana, hi ha 103 persones curades més que ahir. Això suposa un total de 695 altes a la Comunitat Valenciana. Hi ha 277 nous positius respecte al divendres, suposa una reducció de 46. Altra dada oferida per la Consellera és que hi ha 60 morts al territori valencià, suposa 8 menys de l'increment registrats de dijous 2 a divendres 3 d'abril. En total, són 571 persones mortes per Covid-19 a la Comunitat.\nDades per departaments\nRespecte a les dades per departaments que Barceló va fer referència el divendres 3 d'abril, no s'ha exposat cap qüestió a la roda de premsa. Aquesta és la informació que va donar el divendres sobre la possibilitat d'incorporar dades a la web per departaments de salut: "ara mateix revisarem si és possible i informarem si eixa informació la podem bolcar en la web".\nEn el moment de redactar la noticia, cap canvi.\nL'Hostal Savoy posa les seues 29 habitacions al servei dels sanitaris\nSanitat es plantejarà oferir dades d'incidència del coronavirus per departaments


Hospital Verge de la Cinta | La Plana Ràdio\nEl cardenal Ricard Maria Carles, ingressat a l’hospital de Tortosa\nDimarts, 26 Novembre, 2013 /0 Comments/in Salut, Societat, Terres de l' Ebre /by Josep\nEl cardenal Ricard Maria Carles, en una imatge recent que publica el diari ABC\nEl cardenal va tornar a Tortosa on hi ha fixat la seva residència des de fa alguns anys.\n(ACN/lamarfanta).- El cardenal Ricard Maria Carles, arquebisbe emèrit de Barcelona, es troba ingressat a l’Hospital Verge de la Cinta de Tortosa amb una simptomatologia neurològica, segons han informat des de l’Arquebisbat de Barcelona. Fonts de l’Hospital han confirmat a l’ACN que l’estat de salut de Ricard Maria Carles, de 87 anys d’edat, és “delicat”, tot i que no han donat més detalls de la seva situació, remetent-se a la informació de l’arquebisbat. bisbe de Tortosa, entre els anys 1969 i 1990.\nEl cardenal, nascut a València l’any 1926, va ser arquebisbe de Barcelona entre els anys 1990 i 2004 i, anteriorment, havia estat bisbe de Tortosa, entre els anys 1969 i 1990. El cardenal va tornar a Tortosa, on hi ha fixat la seua residència des de fa alguns anys. La seua darrera aparició pública a la capital del Baix Ebre va ser el passat 13 de juliol, amb motiu de la presa de possessió del nou bisbe de Tortosa, Enrique Benavent.\nEl cardenal, nascut a València l’any 1926, va ser arquebisbe de Barcelona entre els anys 1990 i 2004 i, anteriorment, havia estat bisbe de Tortosa, entre els anys 1969 i 1990. El cardenal va tornar a Tortosa, on hi ha fixat la seua residència des de fa alguns anys. La seua darrera aparició pública a la capital del Baix Ebre va ser el passat 13 de juliol, amb motiu de la presa de possessió del nou bisbe de Tortosa, Enrique Benavent. – See more at: http://lamarfanta.blogspot.com.es/2013/11/ricard-maria-carles-delicat-despres-de.html#sthash.2HZslGVn.dpuf\nhttp://laplanaradio.cat/wp-content/uploads/2015/09/logoemissora_carregant-300x157.png 0 0 Josep http://laplanaradio.cat/wp-content/uploads/2015/09/logoemissora_carregant-300x157.png Josep2013-11-26 09:53:002013-11-26 09:53:00El cardenal Ricard Maria Carles, ingressat a l'hospital de Tortosa\nL’Hospital Verge de la Cinta ha rebut l’acreditació AMED\nDijous, 4 Juliol, 2013 /0 Comments/in Baix Ebre, Divers /by Tere\nFoto: Acreditació AMED\nEl Centre Hospitalari l’acreditació AMED que promou l’alimentació mediterrània i l’activitat física en el seu menjador laboral i cafeteria.\n(Redacció/ T.G) AMED és un projecte liderat per l’Agència de Salut Pública de Catalunya (ASPCAT) que compta amb la col•laboració dels ajuntaments, consells comarcals i gremis de restauració i que identifica i acredita els establiments que ofereixen opcions d’alimentació mediterrània i d’oci actiu per als seus usuaris, a més de disposar d’unes correctes condicions higienicosanitàries.\nA partir d’una revisió dels menús i una adaptació als criteris proposats, es garanteix una oferta gastronòmica que es basa en l’ús de l’oli d’oliva, l’abundància de verdures, hortalisses i llegums, fruita fresca, peixos i carns magres i la inclusió de productes integrals.\nL’establiment disposa d’unes 170 places i se serveixen uns 60 menús diaris els dies laborables.\nEl passat dimecres, es va fer l’entrega de l’acreditació AMED i va comptar amb la amb la presència del Sr. Salvador Pallejà, director de l’Hospital de Tortosa Verge de la Cinta, del Sr. Miquel Àngel Arasa, director de l’Agència de Salut Pública a les Terres de l’Ebre i del Sr. Joan Cazorla, director per a Tarragona i les Terres de l’Ebre de la UTE ARCASA-CLECE.\nGràcies al treball conjunt entre l’Hospital Verge de la Cinta, l’empresa de restauració col•lectiva UTE Hospitals de Tarragona, d’ARCASA i CLECE, i l’Agència de Salut Pública de Catalunya, han fet possible assolir aquest objectiu.\nA les Terres de l’Ebre, actualment hi ha acreditats diversos establiments, que poden oferir menús mediterranis a més de 1.170 comensals diaris. Cal destacar la cafeteria/restaurant del Campus de l’Ebre de la Universitat Rovira i Virgili a Tortosa, els dos albergs de la xarxa Xanascat, l’Escola d’Hostaleria i Turisme Via Magna i 7 restaurants, a més de la cafeteria de l’Hospital Verge de la Cinta, que va estar acreditada dimecres passat.\nhttp://laplanaradio.cat/wp-content/uploads/2015/09/logoemissora_carregant-300x157.png 0 0 Tere http://laplanaradio.cat/wp-content/uploads/2015/09/logoemissora_carregant-300x157.png Tere2013-07-04 07:36:222013-07-04 07:36:22L'Hospital Verge de la Cinta ha rebut l'acreditació AMED


Marina - El Parc de la Serralada de Marina restaura i millora la bassa del torrent Pregon i l'entorn - L'informatiu\nMarina També s'ha adequat l'inici de l'itinerari de la font de l'Amigó\nEl Parc de la Serralada de Marina restaura i millora la bassa del torrent Pregon i l'entorn\nLa bassa arranjada. Autor: XPN\nEl Consorci del Parc de la Serralada de Marina ha restaurat i millorat la bassa del torrent Pregon i el seu entorn, a Badalona, en terrenys de propietat municipal. Amb aquesta actuació, la bassa podrà recollir tota l’aigua de la pluja i s’afavoriran així els amfibis que hi viuen. Les obres han permès també recuperar un tram del sender proper, tapat per les canyes, i arranjar l’inici de l’itinerari SL-C 142 El torrent de l'Amigó.\nEl torrent Pregon, anomenat també torrent d'en Fregons, és un torrent situat a l’esquerra de l’Hospital Germans Tries i Pujol (Can Ruti) i amb recorregut d’inici i final dins el terme municipal de Badalona. Aquest és un torrent típic de les zones costaneres, on durant tot l’any es pateix sequera, i l’aigua que recull queda infiltrada sota terra, cal ressaltar que en l'encapçalament d’aquest torrent es troba la font de l’Amigó, una de les poques fonts de les quals encara raja aigua contínuament dins dels límits del Parc.\nAl llarg d’aquest torrent hi ha un itinerari molt utilitzat pels usuaris que visiten el Parc, el del torrent de l’Amigó, ja que és una de les poques zones que no es va cremar en els diversos incendis forestals que hi ha hagut a la zona i, per tant, manté l'estructura típica de torrent.\nLa millora del tram del torrent de Pregons, des del camí d’accés fins a la bassa, s’ha fet retirant la canya (Arundo donax), arranjant el camí d’accés a la bassa amb un empedrat a l’inici i un marcatge amb troncs del sender d’accés a la bassa. Així mateix, s’ha arranjat l’entrega entre el torrent i la bassa, s’ha fet el buidatge de llots i restes vegetals acumulats per poder impermeabilitzar els laterals de la bassa, de forma que el freàtic pugui pujar en cas de pluges abundants.\nTambé s’ha arranjat el sobreeixidor de la bassa i s’han fet dues rampes amb fusta de castanyer per afavorir l’entrada i sortida d’amfibis i altres animals. Per últim, a banda i banda del sender d’accés a la bassa s’han instal·lat uns troncs de castanyers amb forats de diferents diàmetres per crear refugis per a diferents tipus d’insectes. Les actuacions, que han anat a càrrec de l’empresa Naturalea Conservació, han tingut un cost de 48.345,83 euros.\nAquesta bassa, també anomenada de Fregons, és molt utilitzada pels amfibis i altres grups animals com insectes de caràcter important com els espiadimonis, difícils de trobar arreu del Parc per falta de basses com aquesta. També s'hi havia vist un exemplar de tortuga de Florida i per això s’han eliminat espècies invasores amb l'objectiu que únicament hi hagi espècies autòctones.\nCategoria: Hidrologia, fauna, hàbitats, algues, Gestió del medi, Marina, Biodiversitat, ODS,\nItinerari SL-C 142 El torrent de l'Amigó


Emergència Haití: huracà Matthew | Mans Unides\nInici Informació ONG Notícies ONG Emergència Haití: huracà Matthew\nMans Unides envia ajuda d'emergència a Haití\nMans Unides ha enviat a Haití la primera partida d'ajuda d'emergència, per tal de pal·liar les greus conseqüències del pas de l'huracà Matthew pel país caribeny. L'ajuda consisteix en l'enviament de kits de material mèdic d'urgència per atendre tant als afectats per l'huracà que vagin a l'hospital St. Damien, que es localitza en el municipi de Tabarre, a Port-com a les comunitats damnificades en altres zones del país.\nEls 82.000 € que aporta Mans Unides es destinaran a la compra dels subministraments mèdics per fer front al còlera ia la disenteria i per al pagament al personal de reforç. El soci local, Nos Petits Frères (NPH), aporta totes les despeses necessàries per al trasllat i la distribució dels subministraments en caravanes mèdiques: aigua, sèrum oral i aliments. Per garantir una logística adequada, l'enviament es gestionarà en col·laboració amb l'organització alemanya Action Medeor, especialitzada en gestió d'emergències humanitàries.\nEl projecte atendrà aproximadament a 60.000 damnificats per l'huracà.\nLa relació entre Mans Unides i Nos Petits Frères no és nova; l'ONG espanyola va comptar amb ells per fer front a l'emergència posterior al terratrèmol que va assolar part d'Haití el 2010. A més, recentment s'ha aprovat un projecte per instal·lar plaques solars que garanteixin el subministrament elèctric de l'Hospital St. Damien, que patia freqüents apagades i havia de fer front a una alta despesa en combustible per generadors elèctrics.\nEl treball de Nos Petits Frères compta amb el reconeixement de la població haitiana i de les autoritats locals, després de més de 30 anys de treball i compromís amb el país.\nProjecte de prevenció del còlera\nL'huracà Matthew ha deixat al seu pas per Haití almenys 800 morts i més d'un milió d'habitants de tot el país necessita ajuda humanitària d'emergència. Des del punt de vista sanitari, ja s'han reportat més de 500 casos de còlera. No obstant això, molts centres de salut han quedat destruïts i la població ha quedat totalment desemparada.\nMans Unides ha aprovat un nou projecte d'emergència que beneficiarà unes 2.400 persones i té 3 objectius:\nRehabilitar els habitatges de 140 famílies.\nReparar 14 km de camins rurals per a la comunicació entre les comunitats i l'arribada d'ajuda.\nEvitar la propagació d'epidèmies com el còlera, a través de la difusió de pràctiques preventives en l'àrea rural.\nL'ajut s'adreça a tota una àrea de la zona sud-est del país que s'ha vist greument afectada, en concret 5 comunes de la Diòcesi de Jacmel: Cotes de Fer, Bainet, Jacmel, Marigot i Lavallée. Aquestes comunitats rurals, que ja eren molt vulnerables abans del cicló per viure només de les seves collites i no tenir serveis bàsics de salut, educació o accés a l'aigua potable, han vist ara agreujada la seva situació, ja que molts habitatges han quedat deteriorades o col·lapsades i molts camins han estat destruïts, deixant a les poblacions incomunicades.\nEls treballs es duran a terme al llarg de 9 mesos i l'aportació de Mans Unides serà de 75.522 €.\nLa contrapart executora del projecte és Caritas Diocesana de Jacmel, soci local de Mans Unides a l'execució d'altres projectes de desenvolupament al país. Arran de l'emergència del terratrèmol de 2010, aquesta contrapart ha adquirit molta experiència en la construcció d'habitatges antisísmiques i la col·locació de cobertes de zinc que, adequadament instal·lades, resisteixen els fenòmens climàtics extrems. S'ha comprovat que les teulades que es van instal·lar amb aquesta tècnica han resistit el pas d'aquest huracà. A més de conèixer perfectament les comunitats on es desenvoluparà el projecte, Caritas Jacmel compta amb el suport d'autoritats locals i la mateixa comunitat.\nEnviat per Hugo Pérez Marsol el dj., 20/10/2016 - 09:05


Santa Tecla: ELS MILLORS DE L'ANY 2019: LES CANÇONS\nLa collita del 2019 ha estat irregular, amb poques sorpreses i moltes continuïtats. Les millors cançons del 2019, més o menys per ordre d’importància -cada dia acabo canviant-les de lloc- i segur que amb clares absències, però és el que hi ha.\n1. WAITING FOR YOU, Nick Cave & The Bad Seeds\nFora de les modes, Cave entona les seues cançons com pregaries, amb melodies d’enyorança i lletres de suplica, con aquest Waiting for You o la intimista I Need You. Una exposició pública de sentiments que genera tristesa però també afecte.\n2. NEW LOVE CASSETTE, Angel Olsen\nUna cançó d’amor -com el 99% de les cançons, és clar- amb certs tocs èpics, on destaca la melòdica veu de l’Angel Olsen envoltada per un mar de sintetitzadors que sobtadament deixen pas a un arranjament més orquestral. Bonica i vibrant.\n3. LETRAS, CANCIONES, LITERATURA, Parade (amb Teresa Iturrioz)\nHi ha diversos motius per que aquesta cançó estigui entre les millors de l’any, entre ells la seua lletra, que irònicament parla d’una lectora que no acaba de casar-se -literalment o no- amb ningú; també per que la composició és del meu segon murcià favorit, Parade; i com no, per la meravellosa veu de Teresa Iturrioz.\n4. VARIETIES OF EXILE, Beirut\nDes del primer moment que vaig escoltar el darrer disc dels Beirut, que em va recordar als temes tiki que evocaven paisatges de viatges exòtics i còctels acolorits. I de tots els viatges del disc, aquest és el que més m’agrada.\n5. MYSTERIES OF LOVE, Ionnalee\nMisteriosa com sempre, Ionna Lee -o Ionnalee, com li agrada a ella- flirteja amb la música planejadora i també amb la new age, però afortunadament sense entrar-hi: la caixa de ritmes arriba just a punt per evitar que la cançó es pose empalagosa, i tot plegat acaba esdevenint un bonic tema synthpop, que bé podria estar signat pels mateixos OMD\n6. ASHES TO ASHES, Jenny Hval\nLa Hval, el meu flamant número 1 de la llista del 2016, segueix estant entre les meues preferències musicals. Trista i vampírica, arrastrant-se entre melodies sintetitzades, la veu de Jenny Hval apareix reflexiva i trista per conduir al oient a atmosferes serenes i lànguides.\n7. A DIFFERENT KIND OF HUMAN, Aurora\nEl seu tema Running wiht the Wolves ja apuntava alt el 2016, i ara acaba de consagrar-se a la seua autora amb el disc A Diferent Kind of Human -disc de l’any 2020 per Mr Leblansky, jo mateix-, del qual destaque el tema homònim. Aurora recorda les millors veus nòrdiques, ja que, per sobre de qualsevol instrument musical, el que destaca en les seues cançons és la veu, o més ben dit, el joc de veus duplicant-se, triplicant-se i superposant-se per construir una bella trama vocal.\n8. HOPE IS A DANGEROUS THING, Lana del Rey\nEm va costar assumir a Lana del Rey com una cantant: al principi la veia com una actriu que se’n aprofitava de la seua fama per vendre’ns música. Però no, o sí, però a més a més, canta molt bé. L’element clau, a part de la seua veu, és aquí el piano, que acompanya i fins i tot es posa per moment en primer terme. Un tema rodó.\n9. WE TALK ALL THE TIME, The Japanese House\nTècnicament perfecta, aquesta cançó és una bona mostra del molt bon disc gravat per la britànica Amber Bain, que es presenta ara com la casa del Japó, ves a saber per quins estranys motius. La seua música navega entre el folk i l’electrònica, i sempre amb aquell regust de tristesa i de certa fredor sentimental que converteix el que canta en bonic.\n10. MARRIED IN A GOLD RUSH, Vampire Weekend (amb Danielle Haim)\nEls Vampire segueixen fent molt bona música, i pràcticament tot els eu darrer disc és recomanable, però ja posats a destacar, jo em quedo amb aquesta simpàtica cançó on part de la veu la posa una de les germanes Haim. Agradable, divertida i alegre.\nPublicat per LEBLANSKY a 13:15\nAllau 23 de gener de 2020, a les 22:48\nEm pensava que no en coneixeria cap, però n'havia sentit quatre (1,2,8,10). Visca la música moderna!\nLEBLANSKY 23 de gener de 2020, a les 23:51\nAllau, ni imagines com m'emociona tenir un comentari al bloc! Gràcies guapo! I visca la música, moderna, clàssica i popular!\nLEBLANSKY 23 de gener de 2020, a les 23:54\nI 4 de 10 (o és 4 de 30?) és molta coincidència. Hauré de rebuscar millor a veure si trobo més bitxos raros que cantin ;)\nPons 27 de gener de 2020, a les 16:26\nRes de la Rosalia?\nLEBLANSKY 27 de gener de 2020, a les 17:48\nGran pregunta, Pons. I breu resposta: no res\nUnknown 20 de maig de 2021, a les 11:06\nsulis 16 d’octubre de 2021, a les 7:48\ntrisna 5 de desembre de 2021, a les 9:42